hotchpotch/miracl-hf-unified huggingface dataset:
คอปเปเลีย
คอปเปเลีย () เป็นบัลเลต์ชวนหัวความยาว 3 องก์ ออกแบบท่าเต้นโดยอาร์เทอร์ แซงต์-ลีออง (Arthur Saint-Léon, 1821-1870) ประกอบดนตรีที่แต่งโดยลีโอ ดีลิบีส ประพันธ์คำร้องโดยแซงต์-ลีออง กับชาลส์ นุตตีเยร์ (Charles-Louis-Étienne Nuitter, 1828-1899) ดัดแปลงจากเรื่องสั้นภาษาเยอรมันสองเรื่องของอี. ที. เอ. ฮอฟมานน์ คือเรื่อง "Der Sandmann" (The Sandman) และ "Die Puppe" (The Doll)
บัลลเต์เรื่องนี้ออกแสดงรอบปฐมทัศน์เมื่อวันที่ 25 พฤษภาคม ค.ศ. 1870 ที่โรงอุปรากร Théâtre Impérial de l´Opéra กรุงปารีส และได้แสดงอยู่ระยะหนึ่งก่อนจะหยุดไป เพราะปารีสถูกรุกรานเนื่องจากสงครามฝรั่งเศส-ปรัสเซีย ภายหลังสงครามบัลเลต์กลับมาแสดงและได้รับความนิยมมาจนถึงปัจจุบัน เป็นบัลเลต์เรื่องที่ถูกแสดงบ่อยครั้งที่สุด ที่โรงอุปรากรพาเลส์การ์นิเยร์
เนื้อเรื่องกล่าวถึงตุ๊กตาเต้นระบำขนาดเท่าคนจริงชื่อ คอปเปเลีย สิ่งประดิษฐ์ของด็อกเตอร์ คอปเปลิอุส เป็นที่หลงใหลของฟรานซ์ เด็กหนุ่มในหมู่บ้าน จนทำให้ สวอนฮิลด์ (Swanhild, Swanhilda) คู่หมั้นของฟรานซ์อิจฉา แต่งตัวเลียนแบบตุ๊กตาและแสร้งทำเป็นว่าคอปเปเลียมีชีวิตจิตใจขึ้นมาจริงๆ เนื้อเรื่องมีความใกล้เคียงกับบัลเลต์เรื่อง "จิเซลล์" (Giselle) ดัดแปลงจากบทกวีของไฮน์ริก ไฮน์ (1797-1865) ที่ออกแสดงครั้งแรกเมื่อปี ค.ศ. 1841
เรื่องราวของคอปเปเลีย จากเรื่องสั้นของฮอฟมานน์ ต่อมาได้ถูกดัดแปลงเป็นอุปรากรเรื่อง "Les contes d'Hoffmann" โดยชาก ออฟเฟนบาค ในปี ค.ศ. 1879
วิทยาลัยเทคนิคนราธิวาส มหาวิทยาลัยนราธิวาสราชนครินทร์
วิทยาลัยเทคนิคนราธิวาส เป็นวิทยาลัยในกลุ่มมหาวิทยาลัยนราธิวาสราชนครินทร์ ซึ่งเป็นสถาบันสมทบจัดการเรียนการสอนในชั้น เตรียมปริญญา หรือ ชั้น ปวช และ ปวส เน้นการจัดการศึกษาเพื่อเตรียมให้บัณฑิต มีคุณลักษณะที่มีทักษะด้านช่างอุตสาหกรรม เทคโนโลยีสารสนเทศ วิศวกรรมศาสตร์ สถาปัตยกรรม การท่องเที่ยว โรงแรม ภาษา คหกรรม เสื้อผ้าและเครื่องแต่งกาย บริหารธุรกิจและทักษะด้านธุรกิจ ให้นักศึกษาสามารถปฏิบัติงานอย่างมีประสิทธิภาพ และเกิดทักษะ ที่ทำให้สามารถประกอบอาชีพได้หลายอาชีพ ศูนย์เทคนิคนราธิวาส เป็นที่ตั้งของหน่วยงานดังนี้ สำนักงานอธิการบดี คณะพณิชยศาสตร์และสารสนเทศคณะวิศวกรรมศาสตร์ และวิทยาลัยเทคนิคนราธิวาส ซึ่งเดิมเป็นสถานศึกษาที่สังกัด สำนักงานคณะกรรมการอาชีวศึกษา หรือ กรมอาชีวศึกษาเดิมก่อนที่จะ โอนบรรดากิจการ ทรัพย์สิน งบประมาณ รายได้ หนี้ สิทธิ ภาระผูกพัน ข้าราชการ ลูกจ้าง และอัตรากำลังของวิทยาลัยเทคนิคนราธิวาส ซึ่งอดีต ในการจัดการศึกษาด้านช่างอุตสาหกรรม ด้านพณิชยกรรมมาเป็นเวลานาน
วิทยาลัยเทคนิคนราธิวาส เดิมคือ “โรงเรียนช่างไม้นราธิวาส” ตั้งอยู่เลขที 49 ถนนระแงะมรรคา ตำบลบางนาค อำเภอเมือง จังหวัดนราธิวาส เปิดทำการเรียนการสอนครั้งแรกเมื่อปี พ.ศ. 2481 ต่อมาในปี พ.ศ. 2484 เกิดสงครามโลกครั้งที่ 2 ไม่มีนักเรียนมาเรียนโรงเรียนช่างไม้นราธิวาส จึงต้องหยุดการเรียนการสอน ในปี พ.ศ. 2507 ได้ย้ายโรงเรียนช่างไม้ตากใบมาอยู่ในตัวจังหวัดนราธิวาสและตั้งชื่อ ว่า “โรงเรียนการช่างนราธิวาส” ในวันที่ 1 มิถุนายน พ.ศ. 2519 กรมอาชีวศึกษาได้สั่งให้โรงเรียนการช่างนราธิวาสกับโรงเรียนอาชีวศึกษานราธิวาส รวมกันเป็นโรงเรียนเดียวกัน ตั้งชื่อใหม่ว่า “โรงเรียนเทคนิคนราธิวาส” และวันที่ 8 กุมภาพันธ์ พ.ศ. 2548 “วิทยาลัยเทคนิคนราธิวาส” ได้เป็นสถาบันสมทบใน มหาวิทยาลัยนราธิวาสราชนครินทร์ จัดตั้งขึ้นในปี พ.ศ. 2548 ตามพระราชบัญญัติมหาวิทยาลัยนราธิวาสราชนครินทร์ โดยหลอมรวมวิทยาลัยเทคนิคนราธิวาส วิทยาลัยเกษตรและ เทคโนโลยีนราธิวาส วิทยาลัยการอาชีพตากใบ และวิทยาลัยพยาบาลบรมราชชนนี เป็นสถาบันสมทบ และคณะตามลำดับ โดยได้มีกฎกระทรวงจัดตั้งให้วิทยาลัยเทคนิคนราธิวาสเป็นหน่วยงานในสังกัดตั้งแต่วันที่ 14 พฤศจิกายน พ.ศ. 2549 เป็นต้นมา
สีประจำมหาวิทยาลัยนราธิวาสราชนครินทร์ คือ สีฟ้าสีทอง ต้นไม้ประจำมหาวิทยาลัย คือดอกพิกุล
ทางรถไฟสายชายฝั่งทะเลตะวันออก
ทางรถไฟสายชายฝั่งทะเลตะวันออก หรือ ทางรถไฟสายฉะเชิงเทรา–สัตหีบ เป็นเส้นทางเดินรถไฟทางไกลระหว่างจังหวัดของการรถไฟแห่งประเทศไทย ประกอบด้วยสองช่วงหลักคือ - และ ชุมทางฉะเชิงเทรา--- โดยมีช่วงชุมทางฉะเชิงเทรา- ซ้อนทับกับทางรถไฟสายตะวันออก
เมื่อวันที่ 4 ธันวาคม พ.ศ. 2512 รัฐบาลได้ออกพระราชกฤษฎีกาเวนคืนที่ดินในจังหวัดฉะเชิงเทรา และจังหวัดชลบุรี เพื่อก่อสร้างทางรถไฟระหว่างสถานีฉะเชิงเทรา - สัตหีบ ในปีพ.ศ. 2514 - พ.ศ. 2520 การรถไฟแห่งประเทศไทยได้ทำการสำรวจ วางแนวเขต และเวนคืนที่ดินในบริเวณแนวที่จะก่อสร้าง และได้เริ่มก่อสร้างในปี พ.ศ. 2524 จนแล้วเสร็จในปี พ.ศ. 2528 ต่อมา วันที่ 19 สิงหาคม พ.ศ. 2538 ได้มีพิธีเปิดทางรถไฟสายชายฝั่งทะเลตะวันออกอย่างเป็นทางการ หลังทางรถไฟช่วงชุมทางคลองสิบเก้า-ชุมทางแก่งคอย สร้างแล้วเสร็จ โดยมีสมเด็จพระญาณสังวร สมเด็จพระสังฆราช สกลมหาสังฆปริณายก ทรงเป็นประธานในพิธีเปิด ที่สถานีรถไฟญาณสังวราราม
เอทูดในบันไดเสียง ซี ไมเนอร์
เอทูด โอปุสที่ 10 หมายเลข 12 ในบันไดเสียง ซี ไมเนอร์ (Étude Op. 10, No. 12 in C minor ""Revolutionary "") ผลงานของเฟรเดริก ฟรองซัวส์ โชแปง คีตกวีชาวโปแลนด์ สำหรับบรรเลงเดี่ยวเปียโน เป็นผลงานชิ้นที่ 12 ในชุดแรกจากสามชุด จากเอทูดทั้งหมดที่เขาแต่งไว้ 27 ชิ้น โดยอุทิศผลงานชิ้นนี้ให้กับฟรานซ์ ลิซท์ เพื่อนสนิทของเขา
โชแปงแต่งผลงานชิ้นนี้เมื่อ ค.ศ. 1831 หลังการลุกฮือเดือนพฤศจิกายน ค.ศ. 1830 ของโปแลนด์เพื่อต่อต้านจักรวรรดิรัสเซีย ซึ่งจบลงด้วยความพ่ายแพ้และทหารรัสเซียเข้ายึดครองวอร์ซอ เขาแต่งเพลงนี้ด้วยความรู้สึกหดหู่ใจ หลังทราบข่าววอร์ซอถูกทำลาย และผู้คนถูกย่ำยี
คาร์บอนเครดิต
คาร์บอนเครดิต คือ ปริมาณก๊าซเรือนกระจกที่สามารถลดได้จากการดำเนินโครงการกลไกการพัฒนาที่สะอาด หรือ CDM (Clean Development Mechanism) ได้รับการนำมาใช้เพื่อเป็นกลไกเพื่อประเทศที่พัฒนาแล้วจะประสบปัญหาในการลดปริมาณก๊าซ สามารถซื้อโควตาคาร์บอนจากผู้ประกอบการในประเทศกำลังพัฒนาที่มีโครงการพัฒนาที่สะอาดที่เรียกว่า การค้าขายแลกเปลี่ยนก๊าซเรือนกระจก
โครงการพัฒนาที่สะอาดตามพิธีสารเกียวโต ซึ่งมีสิทธิขายคาร์บอนเครดิต ได้แก่ โครงการเพิ่มประสิทธิภาพการผลิตพลังงาน การผลิตพลังงานหมุนเวียน การเปลี่ยนเชื้อเพลิง การกักเก็บและการเผาทำลายก๊าซมีเทน การปรับเปลี่ยนวิธีการทำเกษตรกรรมและปศุสัตว์ การจัดการน้ำเสียและขยะ และการปรับเปลี่ยนกระบวนการผลิตทางอุตสาหกรรม เป็นต้น
พนัส สิมะเสถียร
ปัจจุบันเป็นกรรมการสำนักงานทรัพย์สินส่วนพระมหากษัตริย์ ประธานกรรมการกฤษฎีกา (คณะที่ 12,กฎหมายการคลัง) และประธานคณะกรรมการพัฒนาการเศรษฐกิจและสังคมแห่งชาติ โดยได้รับโปรดเกล้าฯ แต่งตั้งเป็นกรรมการกฤษฎีกา ตั้งแต่ พ.ศ. 2525 ถึงปัจจุบัน
ศ.พนัส สิมะเสถียร หรือ ศ.ดร.พนัส สิมะเสถียร สมรสกับนางกัลยา สิมะเสถียร มีบุตร 3 คน คือ นายดนุชา สิมะเสถียร, นางณัฐญา นิยมานุสร (สิมะเสถียร) และ นายธีรสุต สิมะเสถียร
ศ.พนัส สิมะเสถียร เคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
คาบสมุทรมิอูระ
คาบสมุทรมิอูระ () เป็นคาบสมุทรในจังหวัดคานางาวะ บนเกาะฮนชู บริเวณทางใต้ของเมืองโตเกียวและโยโกฮามะ แบ่งแยกอ่าวโตเกียวทางตะวันตกออกจากอ่าวซางามิ เมืองสำคัญที่ตั้งอยู่บริเวณนี้ ได้แก่โยโกซูกะ ฮายามะ (ตำบล) ซูชิ และคามากูระ
จรัญ มะลูลีม
ศาสตราจารย์ ดร.จรัญ มะลูลีม อาจารย์ประจำคณะรัฐศาสตร์ มหาวิทยาลัยธรรมศาสตร์ นักวิชาการด้านตะวันออกกลางศึกษา อดีตที่ปรึกษานายกรัฐมนตรี พ.ต.ท.ทักษิณ ชินวัตร กรรมการในคณะกรรมมาธิการวิสามัญพิจารณาศึกษาการลอบวางระเบิด และก่อความไม่สงบเรียบร้อยในพื้นที่จังหวัดชายแดนภาคใต้
ดร.จรัญ มะลูลีม มีพื้นเพเดิมเป็นชาวจังหวัดพระนครศรีอยุธยา จบการศึกษา B.A. Political Science, M.A. Political Science, M.Phil. West Asian Studies, Ph.D. West Asian Studies และ Diploma in Applied Art จาก Aligarh Muslim University ประเทศอินเดีย ปัจจุบันเป็นอาจารย์ประจำคณะรัฐศาสตร์ มหาวิทยาลัยธรรมศาสตร์ สาขาการระหว่างประเทศ ตำแหน่งศาสตราจารย์
ดร.จรัญ เป็นนักวิชาการที่เชี่ยวชาญด้านตะวันออกกลางศึกษาและโลกมุสลิมคนสำคัญในประเทศไทย จึงมักได้รับเชิญเป็นอาจารย์พิเศษและวิทยากรพิเศษในมหาวิทยาลัยและองค์กรอื่นๆทั้งในและต่างประเทศ นอกจากนี้แล้วก็ยังเขียนบทความลงในวารสารที่เกี่ยวข้องกับโลกมุสลิมอย่างต่อเนื่อง
นอกจากนี้ยังมีผลงานทางวิชาการสคัญอีกมากมาย โดยในส่วนของงานแปลนั้นมีหลายผลงานด้วยกัน เช่น แปลหนังสือประวัติศาสตร์ชนชาติอาหรับจากงานเขียนของอัลเบิร์ต ฮูรานีและมาลิส รูทเวน แปลหนังสือศาสนากับโลกจากงานเขียนมุรตะฎอ มุเฏาะฮารี แปลหนังสือความสัมพันธ์ทางสังคมในอิสลามจากงานเขียนของซัยยิด มุฮัมหมัดและฮุเซน ตะบะตาบาอีย์ เป็นต้น ส่วนงานเขียนนั้นก็มีหลายผลงานด้วยกัน เช่น หนังสือภูมิภาคอ่าวเปอร์เซียหลังสงคราม หนังสือวิกฤต ฮินดู-มุสลิม : จากอโยธยาสู่บอมเบย์ = Hindu-Muslim conflict : Ayodhya to Bombay หนังสืออิรักหลังสงคราม เป็นต้น รวมถึงยังเป็นบรรณาธิการหนังสือที่สำคัญ เช่น หนังสือสัจธรรมแห่งฮัจญ์ หนังสือความเป็นจริงในตะวันออกกลาง(บรรณาธิการร่วมกับเสาวนีย์ จิตต์หมวด) และหนังสือปรัชญาอิสลาม(อิมรอน มะลูลีมและกิติมา อมรทัตค้นคว้าและเรียบเรียง) เป็นต้น
เมื่อพ.ต.ท.ทักษิณ ชินวัตรเป็นนายกรัฐมนตรี ได้แต่งตั้ง ดร.จรัญเป็นที่ปรึกษานายกรัฐมนตรี โดยให้คำปรึกษาเกี่ยวกับความสัมพันธ์กับประเทศตะวันออกกลาง โลกมุสลิม และกิจการศาสนาอิสลามภายในประเทศ
ลา วอลลี
ลา วอลลี () เป็นอุปรากรภาษาอิตาลี ความยาว 4 องก์ แต่งโดยอัลเฟรโด คาตาลานี (1854 – 1893) คำร้องโดยลุยจิ อิลลิกา (1857 – 1919) ออกแสดงครั้งแรกที่โรงอุปรากรลา สกาลา มิลาน เมื่อวันที่ 20 มกราคม ค.ศ. 1892 ดัดแปลงจากเรื่อง "Die Geyer-Wally, Eine Geschichte aus den Tyroler Alpen" ของวิลเฮล์ไมน์ ฟอน ฮิลเลอร์น (1836-1916)
ลา วอลลีเป็นเรื่องโศกนาฏกรรมเกี่ยวกับความรักของวอลลี (ย่อมาจากชื่อ Wallburga) หญิงสาวจากหมู่บ้านออสเตรียแถบเทือกเขาแอลป์ ที่ตกหลุมรักกับชายหนุ่มชื่อ กัวเซ็ปเป ฮาเกนบาค ชาวอิตาลี ลูกชายของศัตรูของบิดาของเธอ เรื่องราวจบลงที่การเสียชีวิตของฮาเกนบาคเนื่องจากหิมะถล่มบนยอดเขา ส่วนวอลลีที่มองเห็นคนรักเสียชีวิตไปต่อหน้า จึงฆ่าตัวตายโดยกระโดดหน้าผาตามคนรักไป
อุปรากรเรื่องนี้เป็นเรื่องที่ประสบความสำเร็จที่สุดของคาตาลานี แม้ว่าในเวลาต่อมาอุปรากรเรื่องนี้ไม่ค่อยได้ถูกนำมาเล่นซ้ำ เนื่องจากความยากลำบากในการสร้างฉากหิมะถล่ม แต่อาเรียจากองก์ที่หนึ่ง ตอนที่วอลลีตัดสินใจหนีออกจากบ้าน ชื่อว่า ""Ebben? Ne andrò lontana"" ซึ่งคาตาลานีแต่งไว้ตั้งแต่ปี ค.ศ. 1878 สำหรับอุปรากรเรื่องก่อน กลับได้รับความนิยม ถูกนำมาขับร้องและจัดแสดงอยู่เสมอ ถูกนำมาใช้ประกอบภาพยนตร์หลายเรื่อง เช่น "ฟิลาเดลเฟีย" (1993) ของโจนาทาน เด็มม์ ภาพยนตร์อีโรติก "Delta of Venus" (1995) กำกับโดยแซลแมน คิง จากนวนิยายของอนาอิส นิน
ตำบลดู่ใต้
ตำบลดู่ใต้ เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศใต้ของตัวอำเภอแบ่งการปกครองออกเป็น 15 หมู่บ้าน ได้แก่
แบ่งการปกครองเป็น 1 เทศบาลตำบล คือ เทศบาลตำบลดู่ใต้ มีพื้นที่ครอบคลุมตำบลดู่ใต้ทั้งหมด
ตำบลบ่อ (อำเภอเมืองน่าน)
ตำบลบ่อ เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศเหนือสุดของตัวอำเภอแบ่งการปกครองออกเป็น 10 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลบ่อ มีพื้นที่ครอบคลุมตำบลบ่อทั้งหมด
ชัค นอร์ริส
คาร์ลอส เรย์ "ชัค" นอร์ริส () เกิดเมื่อวันที่ 10 มีนาคม ค.ศ. 1940 เป็นนักแสดงและนักแสดงศิลปะการต่อสู้ป้องกันตัว ชาวอเมริกัน หลังจากที่เขาเข้าเรียนในกองทัพอากาศอเมริกัน เขาก็เริ่มมีชื่อเสียงจากการเป็นศิลปินต่อสู้ป้องกันตัว เขาได้ก่อตั้งโรงเรียนของตัวเองที่ชื่อ Chun Kuk Do
นอร์ริส มีผลงานในภาพยนตร์แอ็กชันหลายเรื่อง อย่างเช่น "Way of the Dragon" ที่เขาแสดงร่วมกับบรูซ ลีและเป็นหนึ่งในดาราแถวหน้าของบริษัทแคนนอนกรุ๊ป ในช่วงคริสต์ทศวรรษ 1980 ต่อมาเขาแสดงในซีรีส์ทางโทรทัศน์เรื่อง "Walker, Texas Ranger" ตั้งแต่ปี 1993 ถึง 2001
นอร์ริสเป็นผู้ศรัทธาในคริสเตียนและมีมุมมองการเมืองแบบอนุรักษนิยม เขาเขียนหนังสือหลายเรื่องเกี่ยวกับศาสนาคริสต์
ตำบลผาสิงห์
ตำบลผาสิงห์ เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศเหนือของตัวอำเภอแบ่งการปกครองออกเป็น 9 หมู่บ้าน ได้แก่
แบ่งการปกครองเป็น 1 เทศบาลเมือง และ 1 องค์การบริหารส่วนตำบล ได้แก่
ตำบลไชยสถาน (อำเภอเมืองน่าน)
ตำบลไชยสถาน เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศตะวันตกของตัวอำเภอแบ่งการปกครองออกเป็น 11 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลไชยสถาน มีพื้นที่ครอบคลุมตำบลไชยสถานทั้งหมด
จิม มอร์ริสัน
เจมส์ ดักลาส "จิม" มอร์ริสัน () (8 ธันวาคม ค.ศ. 1943 - 3 กรกฎาคม ค.ศ. 1971) เป็นนักร้อง นักแต่งเนื้อเพลง กวี และผู้สร้างหนังสมัครเล่น เขาเป็นที่รู้จักที่สุดในฐานะนักร้องนำและผู้แต่งเนื้อร้องให้กับวง เดอะดอร์ส และถือว่าเป็นหนึ่งในผู้นำวงที่มีเสน่ห์ดึงดูดที่สุดในประวัติศาสตร์เพลงร็อก
เขายังเป็นผู้ประพันธ์หนังสือเกี่ยวกับบทกวีอยู่หลายเล่ม และกำกับภาพยนตร์สารคดีและภาพยนตร์สั้น ถึงแม้ว่ามอร์ริสันจะเป็นนักร้องเสียงแบริโทน แต่แฟนเพลง นักวิชาการและนักข่าว ก็มักพูดถึงตัวเขาในเรื่องการแสดงบนเวที การทำร้ายและผลงานของเขาในฐานะกวี เขามีชื่อติดอยู่อันดับที่ 47 ของการจัดอันดับโดยนิตยสารโรลลิงสโตน ในหัวข้อ 100 นักร้องที่ยอดเยี่ยมที่สุดตลอดกาล
แคทลีน เทอร์เนอร์
แมรี แคทลีน เทอร์เนอร์ () เกิดเมื่อวันที่ 19 มิถุนายน ค.ศ. 1954 เป็นนักแสดงชาวอเมริักัน เธอมีชื่อเสียงในช่วงคริสต์ทศวรรษ 1980 หลังจากแสดงภาพยนตร์ฮอลลีวูดอย่าง "Body Heat", "Peggy Sue Got Married", "Romancing the Stone", "The War of the Roses", "Who Framed Roger Rabbit?", และ "Prizzi's Honor" ในยุคหลังเธอเป็นนักแสดงรับเชิญในซีรีส์ "Californication"
เอมมา สโตน
เอมิลี จีน "เอมมา" สโตน () เกิดเมื่อวันที่ 6 พฤศจิกายน ค.ศ. 1988 เป็นนักแสดงชาวอเมริกัน มีผลงานแสดงภาพยนตร์เรื่องแรกในแนวตลก เรื่อง "Superbad" (2007) รับบทเป็นจูลส์ ก่อนหน้านี้เธอเป็นนักแสดงในซีรีส์ทางโทรทัศน์เรื่อง "Drive" เธอยังมีผลงานแสดงใน "The House Bunny" (2008) และ "Ghosts of Girlfriends Past" (2009) จากนั้นเธอแสดงในภาพยนตร์แนวตลก-สยองขวัญเรื่อง "Zombieland" และหนังตลกอินดี้เรื่อง "Paper Man" ในปี 2009 ต่อมาในปี 2010 เธอได้พากย์เสียงตัวละครเมซี ใน "Marmaduke"
ดอน จอห์นสัน
โดนัลด์ เวย์น "ดอน" จอห์นสัน () เกิดเมื่อวันที่ 15 ธันวาคม ค.ศ. 1949 เป็นนักแสดงชาวอเมริกัน มีผลงานแสดงทางโทรทัศน์และภาพยนตร์ เขารับบทซอนนี คร็อกเกตต์ ในซีรีส์เกี่ยวกับผู้รักษาสันติราษฎร์เรื่อง "Miami Vice" เขายังแสดงในซีรีส์เกี่ยวกับผู้รักษาสันติราษฎร์เรื่อง "Nash Bridges" ในคริสต์ทศวรรษ 1990 จอห์นสันได้รับรางวัลลูกโลกทองคำสาขานักแสดงนำชายยอดเยี่ยมจากบทบาทในซีรีส์เรื่อง "Miami Vice" ยังได้รับรางวัล APBA Offshore World Cup และมีดวงดาวอยู่บนฮอลลีวูดวอล์กออฟเฟม เขายังเป็นนักร้อง นักแต่งเพลง โปรดิวเซอร์ และผู้กำกับ อีกด้วย
จีเซลล์
จีเซลล์ () เป็นบัลเลต์ความยาว 2 องก์ ออกแบบท่าเต้นโดยฌอง คอราลลี (Jean Coralli, 1779-1854) และชูลส์ เพอโรต์ (Jules Perrot, 1810-1892) ประกอบดนตรีที่แต่งโดยอดอล์เฟ แอดัม (Adolphe Adam, 1803-1856) คำร้องโดยชูลส์-อองรี เวอร์นอย เดอ แซงต์-จอร์จส (Jules-Henri Vernoy de Saint-Georges, 1799-1875) ซึ่งได้รับแรงบันดาลใจมาจากบทกวีของไฮน์ริช ไฮน์ กวีชาวเยอรมันคนสำคัญ และจากผลงานของวิกตอร์ อูโก กวีชาวฝรั่งเศส
บัลเลต์เรื่องนี้ออกแสดงรอบปฐมทัศน์เมื่อวันที่ 28 มิถุนายน ค.ศ. 1841 ที่ Ballet de l'Opéra National de Paris ปารีส บทจีเซลล์นำแสดงโดย Carlotta Grisi ต่อมาคณะอิมพีเรียลบัลเลต์ของรัสเซีย ได้นำกลับมาแสดงใหม่ในปี ค.ศ. 1884, 1899 และ 1903
จีเซลล์เป็นเด็กสาวที่อาศัยอยู่กับแม่ในไร่องุ่นแถบแคว้นไรน์แลนด์ วันหนึ่งเธอได้พบกับดยุคอัลเบรชต์แห่งซิเลเซีย ที่กำลังจะแต่งงานกับเจ้าหญิงบาธิลด์ ธิดาของเจ้าชายแห่งฮุสตัน และได้ปลอมตัวเป็นชาวบ้านชื่อ รอยส์ เพื่อออกเที่ยวเตร่ จีเซลล์ตกหลุมรักรอยส์ตั้งแต่แรกพบ ทั้งที่ถูกห้ามปรามจากเพื่อนชายและแม่
ยามเมื่ออยู่ในห้วงแห่งความรัก จีเซลล์เฝ้าแต่คิดถึงชายหนุ่ม เธอหยิบดอกเดซีมาเด็ดกลีบออกทีละกลีบ เพื่อเสี่ยงทายว่ารอยส์รักและจริงใจต่อเธอหรือไม่ ต่อมาเมื่อเธอรู้ว่าแท้จริงแล้ว เขาเป็นบุคคลชั้นสูงที่กำลังจะแต่งงาน เธอเสียชีวิตลงด้วยหัวใจที่แตกสลาย
เมื่อทราบข่าวร้าย อัลเบรชต์ได้ผละจากงานแต่งงาน และติดตามหาหลุมศพของจีเซลล์ เพื่อพร่ำพรรณนาความรักที่มีต่อเธอ อัลเบรชต์ถูกตามล่าเอาชีวิตโดยปิศาจร้ายชื่อ ไมร์ธา ราชินีแห่งวิลิสที่มีแต่ความเกลียดชัง วิญญาณของจีเซลล์จึงปรากฏตัวขึ้นเพื่อปกป้องชีวิตของคนรัก และจากไปในที่สุด
สหพันธ์ฟุตบอลระหว่างประเทศ
สหพันธ์ฟุตบอลนานาชาติ () หรือ ฟีฟ่า () เป็นองค์กรที่ดำเนินการในกีฬาฟุตบอลระหว่างประเทศ และเป็นองค์กรกีฬาที่ใหญ่ที่สุดในโลกปัจจุบัน สำนักงานตั้งอยู่ที่เมืองซูริก ประเทศสวิตเซอร์แลนด์.
ฟีฟ่าก่อตั้งเมื่อ 21 พฤษภาคม พ.ศ. 2447 ที่กรุงปารีส ประเทศฝรั่งเศส โดยจะเห็นได้จากชื่อในภาษาฝรั่งเศสที่ยังคงใช้มาในปัจจุบัน โดยประธานฟีฟ่าคนแรกคือ รอแบร์ เกแร็ง
นอกจากฟุตบอลพื้นฐานแล้ว ฟีฟ่ายังคงจัดการแข่งขัน
บริติชโฮมแชมเปียนชิป
บริติชโฮมแชมเปียนชิป ( หรือรู้จักในชื่อ Home International Championship, Home Internationals, British Championship, หรือเรียกชื่อสั้น ๆ ทางการว่า International Championship) เป็นการแข่งขันฟุตบอลประจำปีระหว่างดินแดนในสหราชอาณาจักร คือประเทศอังกฤษ สก็อตแลนด์ เวลส์ และไอร์แลนด์เหนือ จัดขึ้นตั้งแต่ฤดูกาล 1883–84 กระทั่งถึงฤดูกาล 1983-84 โดยมีสมาคมฟุตบอลของทั้ง 4 ประเทศร่วมกันจัด
บัดดี้ นอกซ์
บัดดี้ นอกซ์ () (20 กรกฎาคม ค.ศ. 1933 - 14 กุมภาพันธ์ ค.ศ. 1999) เป็นนักร้อง นักแต่งเพลงชาวอเมริกัน มีผลงานเพลงที่เป็นที่รู้จักที่สุด ในเพลงร็อกอะบิลลี ในปี ค.ศ. 1957 ที่ชื่อเพลง "Party Doll"
สมบัติ ธำรงธัญวงศ์
ศาสตราจารย์ สมบัติ ธำรงธัญวงศ์ (17 เมษายน พ.ศ. 2494 -) เป็นนายกสภามหาวิทยาลัยราชภัฏนครสวรรค์นายกสภามหาวิทยาลัย
ของมหาวิทยาลัยราชภัฏนครศรีธรรมราชอดีตนายกสภามหาวิทยาลัยราชภัฏหมู่บ้านจอมบึง อดีตอธิการบดีสถาบันบัณฑิตพัฒนบริหารศาสตร์ (นิด้า) อดีตนายกสภามหาวิทยาลัยราชภัฏเชียงราย และอดีตเลขาธิการพรรคไท เมื่อปี พ.ศ. 2518 ปัจจุบันเป็นอธิการบดีมหาวิทยาลัยวลัยลักษณ์
ศาสตราจารย์ ดร.สมบัติ ธำรงธัญวงศ์ เกิดเมื่อวันที่ 17 เมษายน พ.ศ. 2494 ที่อำเภอเดิมบางนางบวช จังหวัดสุพรรณบุรี สำเร็จการศึกษาระดับปริญญาตรีวิทยาศาสตร์ (เกษตรศาสตร์) คณะเกษตร จากมหาวิทยาลัยเกษตรศาสตร์ ระดับปริญญาโท รัฐศาสตร์ (การปกครอง) จากจุฬาลงกรณ์มหาวิทยาลัย และระดับปริญญาเอก สาขาการบริหารการพัฒนา จากสถาบันบัณฑิตพัฒนาบริหารศาสตร์
เป็นเลขาธิการศูนย์กลางนิสิตนักศึกษาแห่งประเทศไทย พ.ศ. 2516
นายสมบัติ ธำรงธัญวงศ์ รับราชการเป็นอาจารย์ประจำคณะรัฐประศาสนศาสตร์ สถาบันบัณฑิตพัฒนบริหารศาสตร์ เคยดำรงตำแหน่งคณบดี และผู้อำนวยการหลักสูตรปริญญาเอกนานาชาติ นอกจากนี้ยังเคยดำรงตำหน่งกรรมการการเคหะแห่งชาติ และกรรมการองค์การอุตสาหกรรมป่าไม้อีกด้วย
ในปี พ.ศ. 2550 นายสมบัติ ธำรงธัญวงศ์ ได้รับแต่งตั้งให้ดำรงตำแหน่งอธิการบดีสถาบันบัณฑิตพัฒนาบริหารศาสตร์ และเป็นอธิการบดีที่มีความใกล้ชิดกับพรรคประชาธิปัตย์ เคยได้รับการสนับสนุนให้เป็นประธานปฏิรูปการเมืองในช่วงที่ผ่านมา
ในปี พ.ศ. 2559 ได้รับมติเอกฉันท์แต่งตั้งให้ดำรงตำแหน่งอธิการบดีมหาวิทยาลัยวลัยลักษณ์
ในเหตุการณ์วันมหาวิปโยค หรือเหตุการณ์ 14 ตุลาคม พ.ศ. 2516 นายสมบัติ ธำรงธัญวงศ์ มีบทบาทเป็นเลขาธิการศูนย์กลางนิสิตนักศึกษาแห่งประเทศไทย (ศนท.) ซึ่งร่วมในการเรียกร้องรัฐธรรมนูญ และขอให้รัฐบาลในขณะนั้นลาออกด้วย โดยเป็นผู้อ่านประกาศขอให้รัฐบาลปล่อยตัว 13 ขบถรัฐธรรมนูญและเรียกร้องรัฐธรรมนูญภายในเที่ยงของวันที่ 13 ตุลาคม พ.ศ. 2516 แต่เมื่อถึงเวลาแล้วรัฐบาลก็หาได้กระทำไม่ การเดินขบวนจึงเกิดขึ้นที่ถนนราชดำเนินยาวไปจนถึงลานพระบรมรูปทรงม้า นายสมบัติและแกนนำผู้ชุมนุมคนอื่น ๆ ได้เป็นตัวแทนของผู้ชุมนุมเข้าเจรจากับทางฝ่ายรัฐบาล และได้เข้าเฝ้าพระบาทสมเด็จพระเจ้าอยู่หัว ที่พระตำหนักจิตรลดารโหฐาน เป็นเวลาหลายชั่วโมง นับตั้งแต่เวลาบ่ายจนถึงพลบค่ำ และเข้าสู่กลางดึก ฝูงชนที่รอคอยผลการเจรจาอยู่ภายนอกเริ่มกระสับกระส่าย และเริ่มที่จะควบคุมความสงบไม่อยู่แล้ว เมื่อนายสมบัติออกมา พบสภาพเช่นนั้น ก็ถึงกับเป็นลมล้มลงไป เนื่องจากเหน็ดเหนื่อยและหิว เพราะไม่ได้รับประทานอาหารติดต่อกันนานหลายชั่วโมงแล้ว
"ดูบทความหลักที่: วิกฤตการณ์การเมืองไทย พ.ศ. 2556–2557"
นายสมบัติ ธำรงธัญวงศ์ เข้าร่วมเป็นแนวร่วมคนหนึ่งของกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยโดยสมบูรณ์อันมีพระมหากษัตริย์ทรงเป็นประมุข) และสนับสนุนแนวคิดปฏิรูปประเทศ ซึ่งนายสมบัติ ธำรงธัญวงศ์ เป็นหนึ่งในแกนนำที่ถูกศาลอาญา อนุมัติหมายจับในคดีที่ถูกกล่าวหาว่าเป็นกบฏ และความผิดอื่น รวม 8 ข้อหา
อวัสดา ปกมนตรี
อวัสดา ปกมนตรี หรือ จอย อดีตผู้ประกาศข่าว ช่อง 9 บุตรสาวของนายวุธจิระ ปกมนตรี กับหม่อมราชวงศ์กิติวัฒนา ปกมนตรี (ไชยันต์) อดีตสมาชิกสภาผู้แทนราษฎรและอดีตรองประธานสภาสตรีแห่งชาติ ในพระบรมราชินูปถัมป์ ธิดาในพระวรวงศ์เธอ พระองค์เจ้าวิวัฒนไชย กับหม่อมเจ้าพัฒนคณนา กิติยากร มีน้องสาว คือ กีรดี ปกมนตรี
อวัสดา ปกมนตรี เป็นนักจัดรายการโทรทัศน์และวิทยุ พิธีกร และเป็นผู้บริหารบริษัท ทีวี อาลาคาร์ต จำกัด ที่ดำเนินธุรกิจด้านสื่อสารมวลชนคุณภาพครบวงจรทั้ง โทรทัศน์ วิทยุ และสื่อสิ่งพิมพ์ นอกจากนี้ยังดำรงตำแหน่ง กรรมการผู้ทรงคุณวุฒิสภาการศึกษา และเป็นหนึ่งในคณะกรรมการนักธุรกิจสตรีหอการค้าไทย
ส่วนบริษัท ทีวีอาลาคาร์ตจำกัด ได้รับหน้าที่ที่ปรึกษาประชาสัมพันธ์การเข้าเป็นประชาคมเศรษฐกิจอาเซียน (AEC)ให้กับกรมเจรจาการค้าระหว่างประเทศ กระทรวงพาณิชย์ และยังประกอบธุรกิจให้เช่าอุปกรณ์ออกอากาศ สตูดิโอโทรทัศน์ครบวงจร รวมทั้งควบคุมการผลิต และออกอากาศรายการให้สถานีโทรทัศน์ผ่านดาวเทียม 24 ชั่วโมง
"มหาดไทยแชนแนล" ให้แก่กระทรวงมหาดไทยอีกด้วย
สมเด็จพระนางเจ้าพระบรมราชินีนาถ มีพระมหากรุณาธิคุณพระราชทานพรสมรส ให้เธอกับอภิชาติ สุดแสวง เมื่อวันที่ 12 กุมภาพันธ์ 2555 และพระเจ้าวรวงศ์เธอ พระองค์เจ้าโสมสวลีพระวรราชาทินัตดามาตุได้เสด็จร่วมในงานฉลองสมรสเมื่อวันที่ 16 พฤษภาคม พ.ศ. 2555
เมียจำเป็น
เมียจำเป็น เป็นละครโทรทัศน์ทางช่อง 7 เมื่อปลายเดือนสิงหาคม พ.ศ. 2544 ออกอากาศทุกวันเวลา 18.28-19.26 น. บทประพันธ์โดย เข็มขาว บทโทรทัศน์โดย คนหลังม่าน กำกับการแสดงโดย เอกภพ ตันหยงมาศกุล เป็นละครแนวดราม่า
โดยก่อนหน้านี้เคยทำเป็นละครในปี พ.ศ. 2521 ทางช่อง 5 นำแสดงโดย ฤทัยรัตน์ อมตวณิชย์, พิศิษฐ์ แช่มปรีชา, ผดุงศรี โสภิตา, สุมาลี ชาญภูมิดล และเคยเป็นภาพยนตร์ในปี พ.ศ. 2523 นำแสดงโดย สุพรรษา เนื่องภิรมย์, ไกรสร แสงอนันต์, อำภา ภูษิต, วิยะดา อุมารินทร์, สุพรรณี จิตต์เที่ยง, ศรินทิพย์ ศิริวรรณ
เรื่องราวเกี่ยวกับ ตะวัน หญิงสาวที่อาศัยอยู่กับยวนใจ ป้าสะใภ้ และหยาดฟ้า ลูกสาวของยวนใจ ถึงแม้ว่าตะวันจะเป็นหลานแท้ๆของหยด สามีของยวนใจซึ่งเสียชีวิตแล้ว ตะวันก็อาศัยอยู่ในบ้านในฐานะคนรับใช้เท่านั้น ทำให้ จิ๋ว สาวใช้ในบ้านเห็นใจตะวันเป็นอย่างมาก วันหนึ่งตรง เศรษฐีเหมืองแร่ เพื่อนของหยด ต้องการให้ โตมร ลูกชาย แต่งงานกับหยาดฟ้า ซึ่งตรงและหยดได้ทำสัญญาหมั้นหมายไว้ตั้งแต่เด็ก หยาดฟ้าไม่ต้องการแต่งงานกับโตมร เพราะคิดว่าโตมรคงเป็นคนบ้านนอกและไม่ได้ร่ำรวย อีกทั้งเธอยังมีบรรเลงซึ่งเป็นสามีอยู่แล้ว ทั้งหยาดฟ้าและบรรเลงเป็นคนที่ไม่ทำมาหากิน คอยแต่จะผลาญเงินยวนใจ จนกระทั่งติดหนี้ และบ้านที่ถูกจำนองกำลังจะถูกยึด โตมรจึงจ่ายหนี้ให้ ยวนใจเห็นโตมรร่ำรวยจึงต้องการทรัพย์สมบัติของเขา และได้ให้ตะวันปลอมตัวเป็นหยาดฟ้า ตะวันรู้สึกไม่สบายใจ เพราะโตมรเคยบอกเธอไว้ว่าเขาเกลียดการโกหกที่สุด เมื่อโตมรแต่งงานกับตะวันในนามของหยาดฟ้า ตะวันต้องย้ายไปอยู่ที่คฤหาสน์ที่ภูเก็ต ตะวันถูกกลั่นแกล้งจากไสว แม่ของโตมร, กิ่งแก้ว พี่เลี้ยงของน้องสาวโตมร และ โสภิต เพื่อนสาวที่ชอบโตมร เพราะไม่ชอบขี้หน้าตะวันที่ได้แต่งงานกับโตมร
รุสลันกับลุดมิลา
รุสลันกับลุดมิลา () เป็นอุปรากรภาษารัสเซีย ความยาว 5 องก์ แต่งโดยมิคาอิล กลิงคาระหว่างปี ค.ศ. 1837 ถึง 1842 จากบทกวี "Ruslan i Lyudmila" ปี 1820 ของอเล็กซานเดอร์ ปุชกิน (1799-1837) เพื่อนสนิทของกลิงคา เดิมปุชกินตั้งใจจะเป็นผู้แต่งคำร้องสำหรับอุปรากรเรื่องนี้ด้วยตนเอง แต่ได้เสียชีวิตเสียก่อน
อุปรากรเรื่องนี้ออกแสดงรอบปฐมทัศน์เมื่อวันที่ 27 พฤศจิกายน ค.ศ. 1842 ที่โรงละครบอลชอย เซนต์ปีเตอร์สเบิร์ก ดนตรีท่อนโอเวอร์เชอร์มีทำนองที่ติดหูและได้รับความนิยมมาจนถึงทุกวันนี้
เนื้อเรื่องกล่าวถึง ลุดมิลา ธิดาของพระเจ้าวลาดีมีร์แห่งเคียฟ ที่ถูกลักพาตัวโดยพ่อมดผู้ชั่วร้าย และการผจญภัยของรุสลัน อัศวินผู้กล้าเพื่อช่วยเหลือเจ้าหญิง ทั้งคู่เกิดความรักต่อกันและแต่งงานกันในที่สุด อุปรากรเรื่องนี้ดัดแปลงจากเรื่องจริงในประวัติศาสตร์ และมีเนื้อเรื่องเน้นความรู้สึกชาตินิยมซึ่งมีอิทธิพลต่อเนื่องมาถึงผลงานของกลุ่มเดอะไฟฟ์ในเวลาต่อมา
อาอีดา
อาอีดา (Aïda ออกเสียง /ɑːˈiːdɑː/, มาจาก ) เป็นอุปรากรภาษาอิตาลีความยาว 4 องก์ โดยจูเซปเป แวร์ดี แต่งคำร้องโดยอันโตนีโอ กิสลานโซนี จากต้นฉบับร่างโดยออกุสต์ มาริเอตต์ นักอียิปต์วิทยาชาวฝรั่งเศส
แวร์ดีแต่งอุปรากรเรื่องนี้ตามคำสั่งว่าจ้างจากอิชมาอิล พาชา ผู้ปกครองแห่งอียิปต์และซูดาน เพื่อจัดแสดงที่คีดิฟโอเปราเฮาส์ ไคโร ประเทศอียิปต์ในเดือนมกราคม ค.ศ. 1871 แต่การแสดงรอบปฐมทัศน์ได้ล่าช้าไปเนื่องจากเกิดสงครามฝรั่งเศส-ปรัสเซีย และได้จัดแสดงในวันที่ 24 ธันวาคม ค.ศ. 1871 แวร์ดีได้รับเงินค่าจ้างแต่ง "อาอีดา" ในราคา 150,000 ฟรังก์
อุปรากรเรื่องนี้มักถูกเข้าใจผิดว่า แต่งขึ้นเพื่อเล่นเฉลิมฉลองในพิธีเปิดใช้งานคลองสุเอซในปี ค.ศ. 1869 ความจริงแล้วแวร์ดีได้รับการว่าจ้างให้แต่งเพลงเพื่อบรรเลงในโอกาสนี้ แต่เขาได้ปฏิเสธไปเพราะไม่ต้องการแต่งเพลงสำหรับใช้ "เฉพาะกาล"
เนื้อเรื่องกล่าวถึง อาอีดา เจ้าหญิงเอธิโอเปียที่ถูกจับเป็นเชลยและใช้งานเป็นทาสในอียิปต์ ได้พบกับ ราดาเมส หัวหน้าองครักษ์และว่าที่เจ้าบ่าวของเจ้าหญิงอัมเนอริส ธิดาของฟาโรห์ ราดาเมสมีความรักกับอาอีดา และมีความลำบากใจที่จะต้องเลือกระหว่างความรักกับความจงรักภักดีต่อเจ้านาย ท้ายที่สุดทั้งคู่เลือกที่จะหนีไปด้วยกัน และจบชีวิตในอ้อมแขนของกันและกันในวิหารแห่งไอซิส
วิกเตอร์ บูท
วิกเตอร์ อนาโตลเยวิช บูท (; ) เกิดวันที่ 13 มกราคม ค.ศ. 1967 เป็นเจ้าของบริษัทรับขนส่งทางอากาศชาวรัสเซีย และถูกต้องการตัวโดยกระทรวงยุติธรรมของสหรัฐอเมริกา ด้วยข้อหาค้าอาวุธสงคราม
วิกเตอร์ บูทถูกจับกุมตัวที่กรุงเทพเมื่อวันที่ 6 มีนาคม พ.ศ. 2551 ตามหมายจับของตำรวจสากล ด้วยข้อหาขนส่งอาวุธสงครามให้กับขบวนการค้ายาเสพติดในโคลอมเบีย ต่อมาศาลอุทธรณ์ไทยมีคำสั่งให้ส่งตัว วิกเตอร์ บูท ไปดำเนินคดีที่สหรัฐอเมริกา ในปี พ.ศ. 2553
เรื่องราวของ วิกเตอร์ บูท ถูกนำไปสร้างเป็นภาพยนตร์เรื่อง Lord of War
เวก้า
เวก้า อาจหมายถึง
ขนาดความกว้างรางรถไฟ
ขนาดความกว้างรางรถไฟ () หรือเรียกอย่างง่ายว่า เกจ (gauge) คือระยะห่างของรางรถไฟ โดยวัดจากหัวรางด้านในข้างซ้ายถึงหัวรางด้านในข้างขวา สแตนดาร์ดเกจ (standard gauge) เป็นชื่อของขนาดความกว้างรางที่นิยมใช้มากที่สุดทั่วโลก โดยประมาณ 60% ของรางรถไฟทั้งหมด โดยมีขนาด 1,435 มม. (4 ฟุต นิ้ว) โดยในเมืองไทยรางรถไฟส่วนใหญ่มีขนาดความกว้างที่เรียกว่า มีเตอร์เกจ ที่มีขนาดความกว้าง 1,000 มม. ซึ่งมีแผนการจะพัฒนาปรับปรุงเพื่อใช้สำหรับรถไฟความเร็วสูง
เกจแคบ (Narrow gauge) เป็นรางรถไฟที่มีความกว้างของรางน้อยกว่า 1.435 เมตร ได้แก่
เป็นรางขนาด 1.435 เมตร เกจนี้มีชื่อเรียกว่า เกจมาตรฐานยุโรป (European Standard Gauge) หรือเรียกอย่างง่ายว่า เกจมาตรฐาน เป็นเกจที่ชาติยุโรปในอดีตร่วมกันกำหนดให้เป็นเกจมาตรฐานประจำทวีปยุโรป ปัจจุบันเป็นเกจที่มีการใช้งานมากที่สุดในโลก ภูมิภาคที่ใช้งานเกจนี้เป็นหลักได้แก่ ทวีปยุโรป, ทวีปอเมริกาเหนือ, กลุ่มประเทศอาหรับ และประเทศจีน
เกจกว้าง (Broad gauge) เป็นรางที่มีขนาดความกว้างมากกว่า 1.435 เมตรขึ้นไป
รางรถไฟรางผสม (mixed-gauge) หรือ รางรถไฟรางร่วม (dual-gauge) เป็นการทำรางรถไฟให้รถไฟที่ต้องการความกว้างของราง 2 ระบบให้สามารถใช้แนวเส้นทางเดิมได้ โดยวางรางเสริมเข้ากับรางระบบเดิม จึงได้ราง 2 ระบบในแนววางรางเดิม ปัจจุบันในประเทศไทยยังไม่มีระบบรางรถไฟรางร่วมอดีตการเลือกขนาดรางรถไฟในการก่อสร้างนั้น ส่วนหนึ่งมาจากเงื่อนไขบางอย่างเพื่อตอบสนองเงื่อนไขในท้องถิ่น เช่น รถไฟรางแคบ ค่าก่อสร้างมีราคาถูกกว่า และสามารถเข้าพื้นที่แคบๆ ข้างหน้าผาได้ดี แต่รางรถไฟรางกว้างให้เสถียรภาพมากขึ้นและสามารถใช้ความเร็วสูงได้มากขึ้น
ในบางประเทศ การเลือกใช้รางเป็นประเด็นทางการเมือง การปกครอง เช่น ภูมิภาคเอเชียตะวันออกเฉียงใต้ มีการใช้รางรถไฟรางแคบ ขนาด 1 เมตร ในดินแดนภายใต้อาณานิคม ของประเทศอังกฤษ และฝรังเศส เมื่อประเทศสยาม (ไทย) ได้สร้างรถไฟหลวงสายแรกเพื่อไปเชียงใหม่ โดยใช้ขนาด 1.435 เมตร มีบันทึกไว้ในประวัติศาสตร์อีกด้วยว่าในระหว่างความขัดแย้งทางการค้าไทยกับฝรั่งเศส ได้มีการทำสนธิสัญญาไว้ข้อหนึ่ง ซึ่งห้ามประเทศไทยสร้างทางรถไฟไปชิดชายฝั่งแม่น้ำโขง ทางรถไฟสายตะวันออกเฉียงเหนือจึงสร้างไปหยุดที่ อำเภอวารินชำราบในจังหวัดอุบลราชธานี และจังหวัดอุดรธานี สำหรับทางรถไฟสายใต้นั้นก่อสร้างด้วยเงินกู้จากประเทศอังกฤษ ซึ่งประเทศไทยจำยอมต้องสร้างด้วยขนาด 1.00 เมตร ด้วยเหตุผลที่อังกฤษตั้องการใช้เป็นเส้นทางเชื่อมทางระหว่างมลายูกับพม่า ซึ่งเป็นรางขนาด 1.00 เมตร และมีค่าก่อสร้างถูกกว่าด้วย
การพัฒนารางรถไฟในประเทศไทยเริ่มต้นตั้งแต่สมัยรัชกาลที่ 5 โดยได้มีการสร้างรางรถไฟขนาด 1.435 เมตรในบริเวณตะวันออกของแม่น้ำเจ้าพระยาในรางสายเหนือ โดยไม่ใช้ขนาดเดียวกับประเทศเพื่อนบ้าน เพื่อหลบเลี่ยงจากขนาดรางรถไฟของอังกฤษ ป้องกันการรุกรานเป็นอาณานิคม และต่อมาได้มีการสร้างรางเพิ่ม ฝั่งตะวันตกของแม่น้ำเจ้าพระยา ได้สร้างขนาด 1.000 เมตร ซึ่งเป็นรางรถไฟสายใต้ปัจจุบัน
สาขาวิชาศึกษาศาสตร์ มหาวิทยาลัยสุโขทัยธรรมาธิราช
สาขาวิชาศึกษาศาสตร์ มหาวิทยาลัยสุโขทัยธรรมาธิราช เป็นส่วนราชการระดับคณะ สังกัดมหาวิทยาลัยสุโขทัยธรรมาธิราช จัดตั้งขึ้นเป็น 1 ใน 3 สาขาวิชาแรกตั้งของมหาวิทยาลัย เปิดรับนักศึกษาครั้งแรกเมื่อวันที่ 1 ธันวาคม พ.ศ. 2523 รับผิดชอบหลักสูตรและการสอนในลักษณะการศึกษาต่อเนื่องแก่บุคลากรประจำการที่ปฏิบัติหน้าที่ทางการศึกษา หรือมีคุณวุฒิทางการศึกษาเพื่อเพิ่มพูนวิทยฐานะและความรู้ความสามารถในวิชาชีพ ผลิตบุคลากรให้สอดคล้องกับแผนพัฒนาการศึกษาแห่งชาติที่มุ่งกระจายการศึกษาไปสู่ท้องถิ่น และสนองต่อความต้องการของสังคมและชุมชน
สาขาวิชาศึกษาศาสตร์ ใช้ระบบการสอนทางไกล ผ่านสื่อประสมต่างๆ ให้นักศึกษาสามารถศึกษาด้วยตนเอง โดยจัดเนื้อหาสาระประสบการณ์การเรียนรู้ในลักษณะบูรณาการเป็นชุดวิชา แต่ละชุดวิชามีค่า 6 หน่วยกิต สำหรับหลักสูตรระดับปริญญาตรี และ 5 หน่วยกิต สำหรับหลักสูตรบัณฑิตศึกษา ในระบบทวิภาคของหลักสูตรระดับอุดมศึกษา
ในชุดวิชา แบ่งหน่วยการสอนออกเป็น 15 หน่วย แต่ละหน่วยการสอนใช้เวลาศึกษาประมาณ 12 ชั่วโมง ต่อสัปดาห์ สาขาวิชาศึกษาศาสตร์ จัดการศึกษาเป็นระบบทวิภาค ปีการศึกษาหนึ่งมี 2 ภาคการศึกษาปกติ แต่ละภาค การศึกษา ปกติมีระยะเวลาเรียนไม่น้อยกว่า 15 สัปดาห์แต่ละภาคการศึกษานักศึกษาจะต้องลงทะเบียนเรียนอย่างน้อย 1 ชุดวิชา แต่ไม่เกิน 3 ชุดวิชา ในระดับปริญญาตรี สำหรับปริญญาโทนักศึกษาต้องลงทะเบียนอย่างน้อย 1 ชุดวิชา แต่ไม่เกิน 2 ชุดวิชา ยกเว้นภาคการศึกษาสุดท้ายที่สามารถลงทะเบียนชุดวิชาประสบการณ์วิชาชีพมหาบัณฑิตเพิ่มได้อีก 1 ชุดวิชา จนกว่าจะสำเร็จ การศึกษาตามหลักสูตรในสาขาวิชาที่เข้าศึกษา โดยนักศึกษาจะใช้เวลาศึกษาไม่เกิน 3 เท่าของ ระยะเวลาการศึกษาตามที่กำหนดไว้ในหลักสูตร
อิซิโดโรแห่งเซบิยา
นักบุญอิซิโดโรแห่งเซบิยา (; ค.ศ. 560 – 4 เมษายน ค.ศ. 636) เป็นบาทหลวงโรมันคาทอลิกชาวสเปน ได้รับแต่งตั้งเป็นอาร์ชบิชอปแห่งเซบิยา ได้ผลิตตำราวิชาการทางศาสนาไว้มากมายจนต่อมาได้รับยกย่องว่าเป็นนักปราชญ์แห่งคริสตจักร และเป็นนักบุญองค์อุปถัมภ์นักเรียนนักศึกษา
นักบุญอิซิโดโรแห่งเซบิยาเกิดที่เมืองการ์ตาเฆนา ในประเทศสเปนในปัจจุบัน ท่านเป็นบุตรของเซเบเรียโน (Severiano) และเตโอโดรา (Teodora) มีพี่น้องทั้งหมด 3 คน (ไม่นับตัวท่าน) คือ เลอันโดร (ต่อมาได้รับสมณศักดิ์เป็นบิชอปแห่งเซบิยา) ฟุลเฆนซิโอ (ต่อมาได้รับสมณศักดิ์เป็นบิชอปแห่งเอซิฆา) และโฟลเรนตินา (ต่อมาดำรงตำแหน่งอธิการิณีคณะชี) ซึ่งทั้ง 4 ท่านในเวลาต่อมาล้วนแต่ได้รับแต่งตั้งเป็นนักบุญทั้งสิ้น
ท่านได้รับการศึกษาที่สำนักเรียนในอาสนวิหาร (Cathedral school) โดยบิชอป เลอันโดรพี่ชายคนโตของท่านเป็นผู้อบรมสั่งสอนท่านแทนบิดาที่เสียชีวิตไป การเรียนการสอนเป็นไปอย่างเคร่งเครียดกดดันและรุนแรง จนอิซิโดโรตัดสินใจหนีจากโรงเรียน แต่ภายหลังสำนึกผิดจึงกลับไปเรียนดังเดิม และกลายเป็นคนรักการศึกษา
ท่านมีส่วนอย่างสำคัญในการวางระเบียบพิธีกรรม สร้างเซมินารีในทุกมุขมณฑลในสเปน ได้ผลิตตำราวิชาการอันเป็นการบุกเบิกการศึกษาค้นคว้าทางด้านเทววิทยา นิรุกติศาสตร์ ประวัติศาสตร์ ดาราศาสตร์ และภูมิศาสตร์ ได้ผลิตสารานุกรมซึ่งต่อมาใช้เป็นคู่มือในการอบรมนักบวชคาทอลิก
เมื่อพี่ชายของท่านถึงแก่กรรมท่านก็สืบทอดตำแหน่งอาร์ชบิชอปแห่งเซบิยาต่อ ท่านทำงานอย่างแข็งขันจนทำให้ชาววิซิกอทซึ่งแต่เดิมถือลัทธิเอเรียสมาเข้ารีตคริสต์ศาสนาได้สำเร็จ
นักบุญอิซิโดโรแห่งเซบิยาถึงแก่กรรมเมื่อวันที่ 4 เมษายน ค.ศ. 636 ในวัย 76 ปี ขณะที่ท่านจะสิ้นใจ มีกลุ่มคนยากจนมาขอทาน ซึ่งท่านก็ได้สละทรัพย์ทั้งหมดให้เป็นทาน และยังแสดงสารภาพบาปแบบเปิดเผยตามจารีตที่ท่านตั้งขึ้น
อาร์ชบิชอปอีซีดีโรได้รับการประกาศเป็นนักบุญในปี ค.ศ. 1598 โดยสมเด็จพระสันตะปาปาเคลเมนต์ที่ 8 และในปี ค.ศ. 1722 สมเด็จพระสันตะปาปาอินโนเซนต์ที่ 13 ได้ประกาศแต่งตั้งท่านเป็นนักปราชญ์แห่งคริสตจักร
ตำบลถืมตอง
ตำบลถืมตอง เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศตะวันตกของตัวอำเภอ
ตามประวัติกล่าวว่า เดิมชื่อบ้านสวนตอง หรือส่วนหนึ่งของตำบลถืมตองในปัจจุบันก่อน พ.ศ. 2435 มีชุมชนกลุ่มน้อยได้ตั้งรกรากมีเหย้าเรือนอยู่ริมน้ำสมุน ซึ่งก็รวมกับชาวบ้านนาท่อ ตำบลไชยสถานในขณะนั้นได้รวมกันเป็นหมู่บ้าน และมีวัดเป็นศูนย์ตั้งอยู่ฝั่งซ้ายของลำน้ำสมุนเป็นบริเวณดงตาล ในพ.ศ. 2453 เจ้าผู้ครองนครน่าน "เจ้าสุริยพงษ์ผลิตเดช" มีความสนิทสนมกับชาวบ้านสวนตองเป็นอย่างดี บ้านสวนตองอุดมด้วยทรัพยากรธรรมชาติ พืชผลทางการเกษตร สวนไร่นาอุดมสมบูรณ์ที่สำคัญมีสอนตองหรือสวนหลวง ท่านเจ้าครองนครน่าน จึงได้มาพักแรมที่สวนแห่งนี้ (ปัจจุบันคือบ้านพักเกษตรตำบลถืมตอง) หรือบ้านใหม่สุขสันต์ หมู่ที่ 8 ตั้งอยู่ในปัจจุบัน หรือชาวบ้านเรียกว่า "ล่มปูน" พ่อพญา ใจวุฒิ และขุนกิตติภักดี (ต้นตระกูลมหาวงศ์นันท์) ได้ทราบจึงได้จัดชาวบ้านทำสถานที่พักรับรองขึ้น โดยใช้วัสดุจากใบตองทำเป็นที่พักด้วย "ถืม" คำว่า "ถืม" คือ ไม่ขัดแตะ 2 อัน นำมาประกบกันโดยมีใบไม้หรือใบตองอยู่ระหว่างกลางของไม้ขัดแตะเรียกว่า "ถืม" ใช้ทำเป็นหลังคาหรือฝาบ้าน เจ้าผู้ครองนครน่าน จึงได้ขนานนามว่า "บ้านถืมตอง" ตั้งแต่บัดนั้นเป็นต้นมาแบ่งการปกครองออกเป็น 8 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลถืมตอง มีพื้นที่ครอบคลุมตำบลถืมตองทั้งหมด
เร็วกว่านรก
เร็วกว่านรก () เป็นภาพยนตร์อเมริกันในปี ค.ศ. 1994 แนวแอ็กชัน ระทึกขวัญ กำกับโดยแจน เดอ บอนต์ มีเนื้อเรื่องเกิดขึ้นที่ลอสแอนเจลิส โดยมีเจ้าหน้าที่ตำรวจแอลเอที่ชื่อ แจ็ก เทรเวน ได้มุ่งทำคดีกับฮาเวิร์ด เพย์น ผู้ก่อการร้ายวางระเบิด หลังจากที่เพย์นหนีจากเทรเวน มาได้เขาได้ตั้งระเบิดไว้ที่รถบัส ที่เทรเวนต้องรักษาระดบความเร็วของรถที่ 50 ไมล์ต่อชั่วโมง (80 กม./ชั่วโมง) ไม่เช่นนั้นระเบิดจะทำงาน ภาพยนตร์นำแสดงโดยเคียนู รีฟส์, เดนนิส ฮอปเปอร์ และซานดรา บูลล็อก ภาพยนตร์ได้รับรางวัลออสการ์ครั้งที่ 67 ในปี 1995 ในสาขาเสียงยอดเยี่ยมและเสียงพิเศษยอดเยี่ยม
ตำบลเรือง
ตำบลเรือง เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศตะวันตกของตัวอำเภอแบ่งการปกครองออกเป็น 8 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลเรือง มีพื้นที่ครอบคลุมตำบลเรืองทั้งหมด
ตำบลนาซาว
ตำบลนาซาว เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศตะวันตกเฉียงใต้ของตัวอำเภอแบ่งการปกครองออกเป็น 7 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลนาซาว มีพื้นที่ครอบคลุมตำบลนาซาวทั้งหมด
ตำบลกองควาย
ตำบลกองควาย เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศใต้สุดของตัวอำเภอแบ่งการปกครองออกเป็น 12 หมู่บ้าน ได้แก่
แบ่งการปกครองเป็น 1 เทศบาลตำบล คือ เทศบาลตำบลกองควาย มีพื้นที่ครอบคลุมตำบลกองควายทั้งหมด
ตำบลบ่อสวก
ตำบลสวก เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศตะวันตกเฉียงใต้ของตัวอำเภอแบ่งการปกครองออกเป็น 13 หมู่บ้าน ได้แก่
แบ่งการปกครองเป็น 1 องค์การบริหารส่วนตำบลบ่อสวก คือ องค์การบริหารส่วนตำบลบ่อสวก มีพื้นที่ครอบคลุมตำบลบ่อสวกทั้งหมด
ตำบลสะเนียน
ตำบลสะเนียน เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศตะวันตกสุดของตัวอำเภอแบ่งการปกครองออกเป็น 16 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลสะเนียน มีพื้นที่ครอบคลุมตำบลสะเนียนทั้งหมด
เขาซีนาบุง
เขาซีนาบุง () เป็นภูเขาไฟในสุมาตราเหนือ ประเทศอินโดนีเซีย มีการไหลของลาวาที่เย็นตัวแล้วด้านข้างของภูเขา การปะทุครั้งล่าสุดก่อนหน้า พ.ศ. 2553 เกิดขึ้นในปี พ.ศ. 2143 การพ่นไอน้ำ แก๊ส และลาวาทางรอยแตกบริเวณภูเขาได้รับการบันทึกครั้งล่าสุดใน พ.ศ. 2455 แต่ไม่มีเหตุการณ์ดังกล่าวได้รับการบันทึกอีกจนกระทั่งการปะทุในช่วงเช้าของวันที่ 29 สิงหาคม พ.ศ. 2553 จากการปะทุในปี พ.ศ. 2553 ซีนาบุงเป็นหนึ่งในภูเขาไฟที่สงบไปนานแล้วกลับปะทุขึ้นอีก เช่นเดียวกับภูเขาไฟอีกหลายลูกทั่วโลก เช่น ภูเขาไฟฟอร์พีกต์ในรัฐอะแลสกา ซึ่งได้ปะทุขึ้นเมื่อไม่กี่ปีที่ผ่านมา
เมื่อวันที่ 29 สิงหาคม พ.ศ. 2553 ซีนาบุงได้เกิดการปะทุขนาดย่อมขึ้นก่อนหน้าวันดังกล่าว การปะทุได้พ่นเอาเถ้าถ่านลอยสูงขึ้นไปในชั้นบรรยากาศกว่า 1.5 กิโลเมตร และลาวาได้ไหลทะลักออกมาจากปล่องภูเขาไฟ เขาซีนาบุงสงบมาเป็นเวลาหลายศตวรรษ โดยการปะทุครั้งล่าสุดเกิดขึ้นใน พ.ศ. 2143 เมื่อวันที่ 31 สิงหาคม ชาวบ้านจำนวน 6,000 จาก 30,000 คนที่ถูกอพยพออกไปจากพื้นที่เมื่อเกิดการปะทุ ได้ย้ายกลับเข้าอาศัยที่เดิม ซีนาบุงเป็นภูเขาไฟที่ถูกจัดอยู่ในหมวดหมู่ "บี" ซึ่งหมายความว่าไม่มีความจำเป็นจะต้องเฝ้าระวังอย่างต่อเนื่อง (แตกต่างจากหมวดหมู่ "เอ" ที่ต้องเฝ้าระวังอย่างต่อเนื่อง)
ชลน่าน ศรีแก้ว
นายแพทย์ชลน่าน ศรีแก้ว เป็นรัฐมนตรีช่วยว่าการกระทรวงสาธารณสุข ในรัฐบาลนางสาวยิ่งลักษณ์ ชินวัตร และเป็นสมาชิกสภาผู้แทนราษฎร จังหวัดน่าน เขต 2 สังกัดพรรคเพื่อไทย เคยได้รับการยกย่องเป็น "ดาวเด่นสภาฯ" จากการตั้งฉายานักการเมือง ของสื่อมวลชนประจำปี พ.ศ. 2552
นายแพทย์ชลน่าน ศรีแก้ว เกิดเมื่อวันที่ 4 มิถุนายน พ.ศ. 2504 ที่ตำบลไหล่น่าน อำเภอเวียงสา จังหวัดน่าน เป็นบุตรของนายใจ ศรีแก้ว และนางหมาย ศรีแก้ว สำเร็จการศึกษาแพทย์ศาสตรบัณฑิต จากคณะแพทยศาสตร์ศิริราชพยาบาล มหาวิทยาลัยมหิดล เมื่อปี พ.ศ. 2530 และปริญญาโทรัฐประศาสนศาสตรมหาบัณฑิต จากสถาบันบัณฑิตพัฒนบริหารศาสตร์ ในปี พ.ศ. 2542
ชลน่าน ศรีแก้ว เป็นแพทย์ประจำโรงพยาบาลเวียงสา อำเภอเวียงสา จังหวัดน่าน และเคยดำรงตำแหน่งผู้อำนวยการโรงพยาบาลสมเด็จพระยุพราชปัว อำเภอปัว จังหวัดน่าน ระว่างปี พ.ศ. 2538 - พ.ศ. 2543 ต่อมาได้เข้ามาทำงานการเมือง เป็นสมาชิกสภาผู้แทนราษฎร จังหวัดน่าน สังกัดพรรคไทยรักไทย
ในปี พ.ศ. 2547 ได้รับแต่งตั้งเป็นผู้ช่วยเลขานุการรัฐมนตรีว่าการกระทรวงสาธารณสุข และปี พ.ศ. 2548 เป็นเลขานุการรัฐมนตรีว่าการกระทรวงสาธารณสุข และเป็นกรรมการประสานงานสภาผู้แทนราษฎร (วิปรัฐบาล) นอกจากนั้นแล้ว นายแพทย์ชลน่าน ศรีแก้ว ยังได้รับแต่งตั้งเป็นรองโฆษกพรรคเพื่อไทย ในระยะหนึ่งอีกด้วย
ปลายปี พ.ศ. 2552 สื่อมวลชนประจำรัฐสภา ได้ตั้งฉายานักการเมือง โดยให้ฉายานายแพทย์ชลน่านเป็น "ดาวสภาฯ" ด้วยบทบาทการอภิปรายโดยมุ่งเน้นข้อมูลมากกว่าการใช้วาทะศิลป์
ชลน่าน ศรีแก้ว ได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลนางสาวยิ่งลักษณ์ ชินวัตร (ครม.ยิ่งลักษณ์ 3) เมื่อวันที่ 27 ตุลาคม พ.ศ. 2555 กระทั่งได้รับโปรดเกล้าฯ ให้พ้นจากความเป็นรัฐมนตรีในเดือนมิถุนายน พ.ศ. 2556
อาทิตย์สิ้นสูญ
อาทิตย์สิ้นสูญ เป็นหนังสือเล่มที่ 7 และสุดท้ายของหนังสือชุดอาณาจักรแห่งกาลเวลา ของการ์ธ นิกซ์ นักเขียนชาวออสเตรเลีย ปัจจุบันได้รับการแปลเป็นภาษาไทยแล้ว โดยสำนักพิมพ์แจ่มใส มีกำหนดวางจำหน่ายในวันที่ 24 กันยายน พ.ศ. 2553 อีก 6 เล่ม คือ จันทร์มหันตภัย อังคารอหังการ พุธเพชฌฆาต พฤหัสเจ้าศาสตรา ศุกร์รัตติกาล และเสาร์มนตรา
สวนไร้ที่เปรียบ เขตแดนสูงสุดของบ้าน ได้กลายเป็นสมรภูมิรบให้กองทัพสี่ฝ่าย อันได้แก่ ฝ่ายอาเธอร์ ฝ่ายคนเป่าปี่ ฝ่ายวันเสาร์ และฝ่ายวันอาทิตย์ห้ำหั่นกันเอง ขณะเดียวกัน โลกของอาเธอร์ตกอยู่ในอันตรายโดยสมบูรณ์ เมืองของอาเธอร์เองถูกทำลาย ลีฟและชาวเมืองไม่กี่คนต้องดิ้นรนต่อสู้เพื่อความอยู่รอด ทว่า ลีฟเองก็ตกเป็นเป้าหมายของผู้บุกรุกจากบ้านที่จับตามองความเคลื่อนไหวของเธอตลอดเวลา
อาเธอร์ ผู้ถือกุญแจดอกที่ห้า ชิงดอกที่หกมาได้ไม่นาน และเปลี่ยนเป็นพลเมืองโดยสมบูรณ์ จะต้องชิงกุญแจดอกสุดท้ายจากลอร์ดวันอาทิตย์ เหลือผู้ดูแลเพียงคนเดียวเท่านั้น แต่การเอาชนะไม่ง่ายอย่างที่คิด เพราะวันอาทิตย์ไม่เพียงเป็นผู้ดูแลคนสุดท้าย แต่ยังเป็นลูกชายคนโตของมหาสถาปนิก ผู้ครอบครองกุญแจดอกที่ทรงพลังที่สุด และมากด้วยเล่ห์กล
ศึกครั้งนี้เป็นไปโดยยาก ในเมื่ออีกสามฝ่ายรู้ความเคลื่อนไหวของอาเธอร์แล้ว เขาจำต้องบุกเดี่ยว ซูซี่เพื่อนผู้ภักดีถูกทิ้งไว้เบื้องหลัง เพื่อมิได้จักรวาลต้องสูญเสียไปมากกว่านี้ อาเธอร์จึงออกตามหาพินัยกรรมส่วนสุดท้ายที่ซ่อนตัวในป่าลึก อันเป็นหนทางเดียวที่จะยุติเรื่องเลวร้ายนี้ แม้จะไม่รู้ว่า "เจตนา" ที่แท้จริงของพินัยกรรมนั้น คืออะไรก็ตาม
ครอสโรด
ครอสโรด () เป็นผลงานซิงเกิลที่ 49 ของอายูมิ ฮามาซากิ วางขายในวันที่ 22 กันยายน พ.ศ. 2553 ในรูปแบบแม็กซีซิงเกิล
ซิงเกิล crossroad เป็นหนึ่งในสามโปรเจกต์นับถอยหลังสู่ซิงเกิลที่ 50 ของอายูมิ ฮามาซากิ
เพลง "crossroad" เป็นเพลงประกอบโฆษณาของ QUALITA
มิวสิกวิดีโอเพลง "blossom" ที่ถูกยกเลิกไปในซิงเกิล MOON / blossom ได้ถูกบรรจุอยู่ในดีวีดีของซิงเกิลนี้ โดยมีคิม แจจุงจากวงดง บัง ชิน กิร่วมแสดงในมิวสิกวิดีโอนี้ด้วย และนับเป็นมิวสิกวิดีโอตัวที่ 2 ของเธอที่ไม่ได้แสดงเองในมิวสิกวิดีโอนับตั้งแต่มิวสิกวิดีโอเพลง "Connected" ในปี พ.ศ. 2544
เพลง "SEVEN DAYS WAR" เป็นเพลงคัฟเวอร์มาจาก TM NETWORK
ซุกิเดะซุกิเดะซุกิเดะ / อะนะตะดะเกะกะ
"ซุกิเดะซุกิเดะซุกิเดะ / อะนะตะดะเกะกะ" () เป็นผลงานซิงเกิลที่ 48 ของคุมิ โคดะ ในรูปแบบดับเบิล เอ ไซด์ซิงเกิล มีกำหนดวางจำหน่ายวันที่ 22 กันยายน พ.ศ. 2553 ในรูปแบบซีดีและซีดีคู่กับดีวีดี ประกอบไปด้วยเพลงหลัก 3 เพลง คือ ซุกิเดะซุกิเดะซุกิเดะ / อะนะตะดะเกะกะ และ walk ~to the future~
เพลง "walk ~to the future~" เป็นเพลงที่ถูกนำมาเรียบเรียงใหม่อีกครั้งของเพลง "walk" ในอัลบัม affection เพื่อเป็นการฉลองครบรอบ 10 ในวงการเพลงของคุมิ โคดะ
มิวสิกวิดีโอทั้ง 3 เพลงมีเรื่องราวต่อเนื่องกันโดยเพลง "ซุกิเดะซุกิเดะซุกิเดะ" เป็นภาคแรก เพลง "อะนะตะดะเกะกะ" เป็นภาคสอง และเพลง "walk ~to the future~" เป็นภาคจบ โดยในเพลง "ซุกิเดะซุกิเดะซุกิเดะ" คุมิ โคดะเป็นตัวละครดำเนินเรื่อง ส่วนเพลง "อะนะตะดะเกะกะ" มิโซโนะ น้องสาวของคุมิ โคดะเป็นตัวละครดำเนินเรื่อง และในเพลง "walk ~to the future~" ทั้งสองได้แสดงร่วมกัน
อีกทั้งเป็นครั้งแรกที่ซิงเกิลของคุมิ โคดะและซิงเกิลของอายูมิ ฮามาซากิวางจำหน่ายในวันเดียวกันซึ่งมีกลุ่มผู้ฟังกลุ่มเดียวกัน โดยเปิดตัวที่อันดับ 2 รองจากซิงเกิล crossroad ของอายูมิ ฮามาซากิ แต่ในระหว่างช่วงสัปดาห์แรกซิงเกิลก็ขึ้นสู่อันดับที่ 1 ของชาร์ตประจำวันได้
นครโตเกียว
นครโตเกียว () เป็นอดีตเขตการปกครองในประเทศญี่ปุ่น โดยเป็นเมืองเอกของจังหวัดโตเกียว () ในอดีต จัดตั้งขึ้นตั้งแต่วันที่ 1 พฤษภาคม ค.ศ. 1868 จนกระทั่งมีการยกฐานะจังหวัดโตเกียวขึ้นเป็นกรุงโตเกียว () ในวันที่ 1 กรกฎาคม ค.ศ. 1943 มาจนถึงปัจจุบัน
อาณาเขตของเมืองโตเกียวในปัจจุบัน คือเขตการปกครองพิเศษในโตเกียว () ทั้ง 23 เขต
มหัศจรรย์ลูกชิ้นตกทะลุมิติ
มหัศจรรย์ลูกชิ้นตกทะลุมิติ เป็นคอมพิวเตอร์แอนิเมชันแฟนตาซี ที่ออกฉายในปี 2009 ที่ผลิตโดย Sony Pictures Animation จัดจำหน่ายโดย Columbia Pictures
High definition sound
High Definition Sound หรือ High Definition Audio เป็นการยกระดับผลของเสียงที่บันทึกที่ 24-bit/48 kHz ขึ้นไปใช้เพื่อให้มีคุณภาพเสียงที่ดีและสมจริงและเป็นธรรมชาติยิ่งขึ้น เน้นเนื้อหาศิลปะหรืออื่น ๆ ของภาพยนตร์, รายการโทรทัศน์, การแสดงสดภาพเคลื่อนไหวเกมวิดีโอเพลง หรือสื่ออื่นๆ การแปลงจาก 16-bit/44.1 บันทึก kHz สามารถแปลงเป็นตัวเลขที่แสดง hi - def แต่กระบวนการนี้ต้องใช้เวลาและและทำให้สมจริง hi - def ช่วงไดนามิกยังคงเหมือนเดิมเช่นเดียวกับช่วงความถี่ . [1]
องค์กรมีความพยายามที่จะสนับสนุนการรวม HD เป็นหลักรวมถึง High - Definition Audio - Video Network Alliance (HANA) และ ALTERA 's High Definition Quality Initiative (HDQI) แต่พวกเขารวมถึงการสนับสนุนเสียงส่วนใหญ่ของโครงการเหล่านี้มุ่งเน้นการผลิตและจำหน่ายสนับสนุ่น อุปกรณ์ พวก Pc Bul-Ray Player
ตามรักคืนใจ
ตามรักคืนใจ เป็นนวนิยายผลงานของ กิ่งฉัตร หรือ ปาริฉัตร ศาลิคุปต์ เป็นนิยายที่มีตัวละครพระเอกที่เชื่อมโยงมาจาก ด้วยแรงอธิษฐาน, บ่วงหงส์ พิมพ์เผยแพร่ในปี พ.ศ. 2539 โดยสำนักพิมพ์ ณ บ้านวรรณ ออกอากาศทางสถานีโทรทัศน์ไทยทีวีสีช่อง 3 เมื่อปี พ.ศ. 2541 โดยการผลิตของ บริษัท ยูม่า 99 จำกัด นำแสดงโดย ธนากร โปษยานนท์ รับบท สีหนาท (นายสิงห์) และ รามาวดี สิริสุขะ รับบท นารา (หนูนา) และในปี พ.ศ. 2558 ถูกนำมาสร้างใหม่อีกครั้ง โดยการผลิตของ บริษัท ละครไท จำกัด นำแสดงโดย ณเดชน์ คูกิมิยะ รับบท สีหนาท (นายสิงห์) และ นิษฐา จิรยั่งยืน รับบทเป็น นารา ทุกวันจันทร์ -อังคาร เริ่มตอนแรกวันที่ 8 ธันวาคม พ.ศ. 2558 - 25 มกราคม พ.ศ. 2559
เรื่องราวของ นารา หรือ หนูนา หลานสาวของ วรรณ นายธนาคารขนาดใหญ่ของประเทศไทย กับการตามหาสิ่งที่เธอตามหามาตลอด นั่นคือ พ่อของเธอ ที่เคยเชื่อว่าตายไปแล้วเมื่อหลายปีก่อนจากหลักฐานที่ได้จากเพื่อนโดยบังเอิญ จึงตัดสินใจมุ่งหน้าสู่เชียงรายเพื่อตามหาพ่อของเธอ แต่แล้วเธอก็ตกกระไดพลอยโจนไปอยู่ใน ไร่สัตตบุษย์ หรือ ไร่บัวขาว ที่มีสีหนาท หรือ ที่คนในไร่รู้จักกันในชื่อ นายสิงห์ เจ้าของไร่ที่กลายเป็นผู้ดูแลของเธอ นาราทำอะไรไม่เป็นเพราะด้วยความเป็นลูกคุณหนู ทำให้คนในไร่ต้องวุ่นวายอยู่เสมอ แต่เพราะความน่ารักสดใส และ นิสัยดี ทุกคนจึงยอมรับ รวมทั้งสีหนาทที่หลงความน่ารักของเธอเข้าอย่างจัง
นาราได้พบกับ ราม พ่อของเธอที่มีความลับบางอย่างจึงต้องมาอยู่ไร่และกำลังมีความรู้สึกดีๆกับ ขนิษฐา หรือ คุณน้อง น้องสาวของสีหนาทที่แอบรักอยู่ในใจ แต่รามกลับไม่กล้าเดินหน้าต่อเพราะความที่มีมลทินในอดีต และ รัศมี แม่ของนาราที่ยังคงเป็นโซ่ล่ามขาเขาอยู่ ทำให้เขาไม่ยอมรับว่า นารา เป็นลูกของเขา ท่ามกลางปัญหาที่เข้ามา นาราได้พบกับบทเรียนต่างๆมากมายในการใช้ชีวิตที่เธอไม่เคยได้สัมผัส รวมถึงความรู้สึกดีๆที่มีต่อผู้ดูแล อย่าง สีหนาท จนกระทั่งปัญหาระหว่างไร่เกิดขึ้น และเธอก็เข้าไปพัวพันอย่างหลีกเลี่ยงไม่ได้ ความรักของทั้งหนูนากับสีหนาทจะเป็นยังไงต่อไป รามจะยอมรับหนูนาและสามารถเปิดใจรับให้ขนิษฐาเข้ามาในชีวิตอีกครั้งได้หรือไม่
โมตโตะสึโยะกุ
"โมตโตะสึโยะกุ" () เป็นซิงเกิลที่ 34 ของเอ็กซ์ไซล์ วางจำหน่ายวันที่ 15 กันยายน พ.ศ. 2553 ในรูปแบบในรูปแบบแม็กซีซิงเกิล เป็นหนึ่งในสองโปรเจกต์ซิงเกิลต่อเนื่อง โดยซิงเกิลต่อไปคือ "I Wish For You"
ซิงเกิล "โมตโตะทสึโยคุ" เป็นซิงเกิลนับถอยหลังฉลองครบรอบ 10 ในวงการเพลงของวงเอ็กซ์ไซล์
เพลง "โมตโตะทสึโยคุ" เป็นเพลงประกอบภาพยนตร์เรื่อง "THE LAST MESSAGE อุมิซารุ" นำแสดงโดยฮิเดอากิ อิโต
มิวสิกวิดีโอเพลง "โมตโตะทสึโยคุ" มาจากภาพคอนเสิร์ต EXILE LIVE TOUR 2010 FANTASY ของเอ็กซ์ไซล์
ไอวิชฟอร์ยู
"ไอวิชฟอร์ยู" () เป็นซิงเกิลที่ 35 ของเอ็กซ์ไซล์ วางจำหน่ายวันที่ 6 ตุลาคม พ.ศ. 2553 ในรูปแบบในรูปแบบแม็กซีซิงเกิล เป็นหนึ่งในสองโปรเจกต์ซิงเกิลต่อเนื่องต่อจากซิงเกิล "โมตโตะทสึโยคุ"
ซิงเกิล "I Wish For You" เป็นซิงเกิลนับถอยหลังฉลองครบรอบ 10 ในวงการเพลงของวงเอ็กซ์ไซล์เช่นเดียวกันกับซิงเกิล "โมตโตะทสึโยคุ"
เพลง "I Wish For You" เป็นเพลงประกอบการแข่งขันวอลเลย์บอลหญิงชิงแชมป์โลกที่ประเทศญี่ปุ่นปี ค.ศ. 2010
โนเกียจูน
โนเกียจูน () เป็นชื่อที่ใช้เรียกทำนองดนตรีที่ใช้เป็นเสียงเรียกเข้าแบบปริยายของโทรศัพท์มือถือโนเกียมาตั้งแต่ปี ค.ศ. 1993 โดยดัดทอนมาจากเพลง Gran Vals เพลงบรรเลงสำหรับกีตาร์คลาสสิก แต่งโดยฟรันซิสโก ตาร์เรกา เมื่อปี ค.ศ. 1902
Anssi Vanjoki รองประธานบริษัทโนเกีย เป็นผู้คัดเลือกเพลง "Gran Vals" นี้มาใช้ โดยระบุชื่อเสียงเรียกเข้าในโทรศัพท์โนเกียรุ่นแรก ๆ ว่า Grande Valse ถือเป็นดนตรีเสียงเรียกเข้าทำนองแรกที่ใช้ในโทรศัพท์เคลื่อนที่ และกลายเป็นทำนองดนตรีที่เป็นเอกลักษณ์ของผลิตภัณฑ์โนเกีย ปัจจุบันรู้จักในชื่อ Nokia tune
มีผู้ประมาณการว่าในแต่ละวัน ทำนองดนตรีนี้ถูกเล่นทั่วโลกวันละ 1,800 ล้านครั้ง เฉลี่ยประมาณวินาทีละ 20,000 ครั้ง .
เรกูเอร์โดสเดลาอาลัมบรา
เรกูเอร์โดสเดลาอาลัมบรา (; แปลว่า ความทรงจำที่อาลัมบรา) เป็นเพลงบรรเลงกีตาร์คลาสสิกที่แต่งโดยฟรันซิสโก ตาร์เรกา ในปี ค.ศ. 1896 ตาร์เรกาแต่งเพลงนี้ระหว่างเดินทางไปพักผ่อนที่กรานาดาพร้อมกับภรรยา และประทับใจในความงดงามของกลุ่มปราสาทอาลัมบรา เขาอุทิศเพลงนี้ให้กับอัลเฟรด คอตติน เพื่อนสนิทของเขา
ตาร์เรกาเล่นกีตาร์เพลงนี้โดยใช้เทคนิคที่เรียกว่า เตรโมโล โดยเล่นโน้ตดนตรีตัวหนึ่งด้วยการย้ำสายกีตาร์หลาย ๆ ครั้งด้วยนิ้วนาง นิ้วกลาง และนิ้วชี้ พร้อมกับการเดินเบสด้วยนิ้วโป้ง ทำให้ผู้ฟังรู้สึกเหมือนกับว่าเพลงนี้ถูกเล่นด้วยกีตาร์สองตัว
เพลงเพลงนี้ถูกไมค์ โอลด์ฟิลด์ นำมาเรียบเรียงใหม่เพื่อใช้ประกอบภาพยนตร์เรื่อง "The Killing Fields" ในชื่อว่า "Etude"
คำรณ ณ ลำพูน
นายคำรณ ณ ลำพูน กรรมการที่ปรึกษาพรรคประชาธิปัตย์ เป็นอดีตรัฐมนตรีช่วยว่าการกระทรวงสาธารณสุข และอดีตสมาชิกสภาผู้แทนราษฎรจังหวัดน่าน
นายคำรณ ณ ลำพูน เกิดเมื่อวันที่ 30 ธันวาคม พ.ศ. 2481 ที่ตำบลทุ่งโฮ้ง อำเภอเมืองแพร่ จังหวัดแพร่ เป็นบุตรของนายเพ็ชร และนางจันทร์ฟอง ณ ลำพูน สำเร็จการศึกษานิติศาสตรบัณฑิต จากมหาวิทยาลัยธรรมศาสตร์ เมื่อปี พ.ศ. 2506 สมรสกับนางสุกัญญา ณ ลำพูน (สกุลเดิม ณ น่าน) ธิดาในเจ้าหลวงนครน่าน ปัจจุบันเสียชีวิตแล้ว จากอุบัติเหตุทางรถยนต์ เมื่อวันที่ 23 มีนาคม พ.ศ. 2550 ในระหว่างเดินทางพบปะประชาชนในพื้นที่อำเภอปัว
คำรณ ณ ลำพูน ประกอบอาชีพเป็นทนายความ ตั้งแต่ปี พ.ศ. 2508 และได้สมัครรับเลือกตั้งเป็นสมาชิกสภาผู้แทนราษฎร จังหวัดน่าน ตั้งแต่ปี พ.ศ. 2522 เป็นสมัยแรก ต่อมาในปี พ.ศ. 2526 ได้รับแต่งตั้งเป็นผู้ช่วยเลขานุการรัฐมนตรีว่าการกระทรวงสาธารณสุข ต่อมาในปี พ.ศ. 2535 - พ.ศ. 2538 เป็นเลขานุการรัฐมนตรีประจำสำนักนายกรัฐมนตรี และ พ.ศ. 2540 - พ.ศ. 2544 เป็นรัฐมนตรีช่วยว่าการกระทรวงสาธารณสุข
ในการเลือกตั้ง พ.ศ. 2544 ได้รับเลือกตั้งเป็นสมาชิกสภาผู้แทนราษฎร จังหวัดน่าน และเป็นหนึ่งในห้าสมาชิกสภาผู้แทนราษฎรของพรรคประชาธิปัตย์ ที่ได้รับเลือกตั้งในเขตภาคเหนือตอนบน ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ ลำดับที่ 77 สังกัดพรรคประชาธิปัตย์ แต่ไม่ได้รับเลือกตั้ง
นายคำรณ ณ ลำพูน เป็นคณะกรรมการสภาที่ปรึกษาพรรคประชาธิปัตย์
ตำบลในเวียง (อำเภอเมืองน่าน)
ตำบลในเวียง เป็นตำบลหนึ่งในอำเภอเมืองน่าน จังหวัดน่าน ตั้งอยู่ฝั่งขวาของแม่น้ำน่าน มีการปกครองแบบส่วนท้องถิ่นในรูปแบบเทศบาลเมือง ภายในตำบลเป็นที่ตั้งของส่วนราชการ สถานศึกษา สถานพยาบาล และเป็นศูนย์กลางความเจริญของจังหวัดน่านแบ่งการปกครองเป็น 1 เทศบาล คือ เทศบาลเมืองน่าน มีพื้นที่ครอบคลุมตำบลในเวียงทั้งหมด
ทางแยกต่างระดับมิตรภาพ
ทางแยกต่างระดับมิตรภาพ () หรือชื่อเดิม แยกปากเพรียว เป็นชุมทางต่างระดับบริเวณถนนพหลโยธินและถนนมิตรภาพ บรรจบกับถนนพหลโยธิน บริเวณหน้าโรงพยาบาลมิตรภาพเมโมเรียล และศูนย์การทหารม้าสระบุรี ค่ายอดิศร ตำบลปากเพรียว อำเภอเมืองสระบุรี จังหวัดสระบุรี
เจ้าหญิงปูรณิกาแห่งเนปาล
เจ้าหญิงปูรณิการาชยลักษมีเทวีศาหะ (7 กรกฎาคม พ.ศ. 2543) เป็นพระราชธิดาในเจ้าชายปารัส มกุฎราชกุมารแห่งเนปาล กับเจ้าหญิงหิมานี มกุฎราชกุมารีแห่งเนปาล และเป็นพระราชนัดดาในสมเด็จพระราชาธิบดีชญาเนนทระ พระมหากษัตริย์องค์สุดท้ายแห่งเนปาล
เจ้าหญิงปูรณิกาประสูติเมื่อวันที่ 7 กรกฎาคม พ.ศ. 2543 ณ กาฐมาณฑุ ประเทศเนปาล พระราชธิดาองค์แรกในเจ้าชายปารัส มกุฎราชกุมารแห่งเนปาล กับเจ้าหญิงหิมานี มกุฎราชกุมารีแห่งเนปาล
เจ้าหญิงปูรณิกาทรงอยู่ในอันดับที่ 3 ของการสืบการราชบัลลังก์พระมหากษัตริย์แห่งเนปาล เนื่องจากในเดือนกรกฎาคม พ.ศ. 2549 รัฐบาลเนปาลได้มีการเปลี่ยนแปลงกฎมณเทียรบาลที่ให้สตรีสามารถขึ้นครองราชย์ได้ด้วยความเป็นชอบของสมาชิกสภาผู้แทนราษฏร แต่อย่างไรก็ตาม มันไม่ได้เป็นนิมิตหมายที่ดีเลยสำหรับพระองค์ที่จะได้ครองราชย์เป็นสมเด็จพระราชินีนาถต่อจากพระชนก และพระอนุชา เนื่องจากมีการเปลี่ยนแปลงการปกครองภายในประเทศเนปาลที่เปลี่ยนแปลงการปกครองเป็นระบอบสาธารณรัฐ และยกเลิกการปกครองระบอบราชาธิปไตยที่มีมายาวนานของเนปาล
ปัจจุบันเจ้าหญิงปูรณิกาได้เสด็จลี้ภัยทางการเมืองพร้อมกับพระชนนี พระอนุชา และพระขนิษฐา โดยได้ประทับอยู่ในประเทศสิงคโปร์ เพื่อไปสมทบพระชนกที่ประทับอยู่ก่อนแล้วซึ่งประกอบธุรกิจในประเทศสิงคโปร์.
ตำบลไหล่น่าน
ตำบลไหล่น่าน เป็นตำบลหนึ่งในอำเภอเวียงสา จังหวัดน่าน ตั้งอยู่ทางทิศตะวันออกของตัวอำเภอบนฝั่งซ้ายแม่น้ำน่านแบ่งการปกครองออกเป็น 8 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลไหล่น่าน มีพื้นที่ครอบคลุมตำบลไหล่น่านทั้งหมด
ตำบลตาลชุม (อำเภอเวียงสา)
ตำบลตาลชุม เป็นตำบลหนึ่งในอำเภอเวียงสา จังหวัดน่าน ตั้งอยู่ทางทิศตะวันออกเฉียงเหนือของตัวอำเภอบนฝั่งซ้ายแม่น้ำน่าน
ตำบลตาลชุมเป็นตำบลเก่าแก่ ตั้งขึ้นเมื่อปี พ.ศ. 2225 ในสมัยรัชกาลที่ 1 จนถึงปัจจุบัน เป็นเวลา 319 ปี โดยพวกลูกหลานบริวารของพระเจ้าหลวงเชียงของ (อำเภอเชียงของจังหวัดเชียงรายปัจจุบัน) ประชาชนส่วนใหญ่พูดภาษาไทยพื้นเมือง นับถือศาสนาพุทธ ตั้งอยู่ในเขตการปกครองอำเภอเวียงสา จังหวัดน่าน ประกอบด้วย 7 หมู่บ้าน ได้แก่ หมู่ที่ 1 บ้านตาลชุม1 หมู่ที่ 2 บ้านตึ๊ด หมู่ที่ 3บ้านป่าลัก หมู่ที่ 4บ้านครกคำ หมู่ที่ 5บ้านหลับมื่นไตย หมู่ที่ 6บ้านนากอก หมู่ที่ 7 บ้านตาลชุม 2 ก่อนหน้านั้น รวมหมู่บ้านในตำบลจอมจันทร์ ไว้ก่อนจะแยกไปเป็นตำบลจอมจันทร์ แบ่งการปกครองออกเป็น 7 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลตาลชุม มีพื้นที่ครอบคลุมตำบลตาลชุมทั้งหมด
ตำบลริม
ตำบลริม เป็นตำบลหนึ่งในอำเภอท่าวังผา จังหวัดน่าน ตั้งอยู่บริเวณตอนกลางของตัวอำเภอบริเวณฝั่งขวาของแม่น้ำน่านแบ่งการปกครองเป็น 7 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลริม มีพื้นที่ครอบคลุมตำบลริมทั้งหมด
ตำบลป่าคา
ตำบลป่าคา เป็นตำบลหนึ่งในอำเภอท่าวังผา จังหวัดน่าน ตั้งอยู่บริเวณทิศใต้ของตัวอำเภอ และมีพื้นที่ทอดยาวจากทิศตะวันออกไปทางทิศตะวันตกแบ่งการปกครองเป็น 7 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลป่าคา มีพื้นที่ครอบคลุมตำบลป่าคาทั้งหมด
ตำบลผาตอ
ตำบลผาตอ เป็นตำบลหนึ่งในอำเภอท่าวังผา จังหวัดน่าน ตั้งอยู่ทางทิศเหนือของตัวอำเภอแบ่งการปกครองเป็น 7 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลผาตอ มีพื้นที่ครอบคลุมตำบลผาตอทั้งหมด
เบซาเม มูโช
เบซาเม มูโช ( แปลว่า "จูบฉันซิ") เป็นเพลงรักภาษาสเปน แต่งโดยคอนซูเอโล เวลาซเควซ นักแต่งเพลงชาวเม็กซิโก เมื่อปี ค.ศ. 1940 เป็นเพลงที่สร้างชื่อเสียงให้กับเธอ และถูกขับร้องเป็นภาษาต่างๆ หลายภาษา
เวลาซเควซแต่งเพลงนี้เมื่ออายุ 24 ปี เนื่องจากเธอเกิด ค.ศ. 1916 แต่เธอมักระบุว่าเกิดในปี ค.ศ. 1924 และมีอายุเพียง 15 ปีในขณะแต่งเพลงนี้ และแต่งคำร้องเพลงนี้ทั้งที่ยังเป็นเด็กสาวไร้เดียงสา ไม่เคยจูบชายใดมาก่อน
เบซาเม มูโช ฉบับภาษาอังกฤษ แต่งคำร้องโดย ซันนี สกายลาร์ ในปี ค.ศ. 1944 ถูกขับร้องโดยนักร้องที่มีชื่อเสียงหลายคน เช่น เดอะบีตเทิลส์ แนท คิง โคล ดีน มาร์ติน แฟรงก์ ซินาตรา เอลวิส เพรสลีย์ อานเดรอา โบเชลลี
ตำบลปัว
ตำบลปัว เป็นตำบลหนึ่งในอำเภอปัว จังหวัดน่าน ตั้งอยู่บริเวณตอนกลางของตัวอำเภอแบ่งการปกครองเป็น 8 หมู่บ้าน ได้แก่
แบ่งการปกครองเป็น 1 เทศบาลตำบล คือ เทศบาลตำบลปัว มีพื้นที่ครอบคลุมตำบลปัวทั้งหมด